Opera de Sydney

A Opera de Sydney (Sydney Opera House en anglés) ye un edificio situau en o puerto Sydney, Australia. Fue disenyau por l'arquitecto danés Jørn Utzon y s'inauguró lo 20 d'octubre de l'anyo 1973 con presencia d'a reina Isabel II en o suyo paper de reina d'Australia, convertindo-se dende alavez en un icono d'a ciudat y en un d'os edificios mas representativos de l'arquitectura d'o sieglo XX. En l'anyo 2007 fue galardonau con o titol de Patrimonio d'a Humanidat por a Unesco. Lista d'a Unesco Participó en o concurso d'as Siet nuevas marabellas d'o mundo.

En l'edificio se fan obras de teatro, ballet, opera u produccions musicals. Ye seu d'a Companyía Opera Australia, a Companyía de Teatro de Sydney y a Orquesta Sinfonica de Sydney. Ye administrada por a Opera House Trust, un organismo publico baixo supervisión d'o Ministerio d'Arte de Nueva Galas d'o Sud.

 Descripción
Situau en a badía de Sydney, chunto a o Reyal Chardín Botanico a o sud y una gran zona d'aparcamientos ta autos accesible dende Macquarie Street y bien comunicau y amán d'o granizo puent d'a badía de Sydney, l'edificio y a suya redolada representan a sobén una meta ta os turistas que, en a suya mayor parti sin guaire interés en a opera, s'amanan a l'edificio nomás ta vesitar a estructura.

Seguntes bels criticos, as suyas cubiertas esfericas pueden remerar a las velas d'una flota de barcos que son navatiando por os mars australianos.

L'acustica en a suya estructura interna, particularment en o teatro d'a opera, no siempre ha estau apreciada y mesmo ha recibiu criticas dica estar chuzgada como insatisfactoria respecto a la función ta a que fue creyada.

Bi ha continas requestas ta fer una reestructuración d'o espacio, un redisenyo ta desplazar o teatro d'a opera enta a sala de conciertos, mas grande y mas adaptada acusticament, con o consiguient desplazamiento d'a Orquesta Sinfonica de Sydney a una nueva sala.

En l'actual sala de conciertos, con un aforo de 2.700 plazas, se troba o gran organo de tubos, un organo dotau de 10.500 tubos, instalau en 1979.

O 28 de setiembre de 1973 se fació a pre-devantadera d'a Opera de Sydney con Voïna i mir (Guerra y paz) de Sergei Prokofiev. O teatro d'a opera (en anglés Opera Theatre), con a suya capacidat ta 1.530 espectadors, fue inaugurau por a Reina Isabel o 20 d'octubre de 1973, en una ceremonia transmesa por televisión, con fuegos artificials y a execución d'a Novena sinfonía de Beethoven.

 Referencias 

 Vinclos externos 

  Pachina web oficial

Categoría:Teatros de Sydney
Categoría:Patrimonio d'a Humanidat en Australia